	[image: image1.png]YT
m FEE




	
Autoritatea NaŢionalĂ de Reglementare În domeniul Energiei

	



COMUNICAT
15.07.2014
ANRE a stabilit obligația producătorilor şi furnizorilor de gaze naturale de a încheia tranzacţii pe pieţele centralizate din România
Asigurarea accesului transparent şi nediscriminatoriu la resursele de gaze naturale, promovarea, stimularea şi asigurarea concurenţei pe piaţa de gaze naturale, precum şi a condiţiilor necesare pentru buna funcţionare a pieţei gazelor naturale reprezintă obiective majore ale activităţii ANRE.

În ceea ce privește Ordinul ANRE nr. 62 / 2014, privind stabilirea obligaţiei producătorilor şi furnizorilor de gaze naturale de a încheia tranzacţii pe pieţele centralizate din România facem următoarele precizări:
Ordinul instituie obligația producătorilor și a furnizorilor de gaze naturale de a încheia tranzacții pe piețele centralizate din România, în considerarea termenelor legale instituite prin Ordonanţa de urgenţă a Guvernului nr. 35/2014 pentru completarea Legii energiei electrice şi a gazelor naturale nr. 123/2012 care potrivit art. I, pct. 1 prevede că “Începând cu data de 15 iulie 2014 şi până la 31 decembrie 2018, producătorii de gaze naturale din România sau afiliaţii acestora, după caz, au obligaţia să încheie tranzacţii pe pieţele centralizate din România, transparent şi nediscriminatoriu, pentru vânzarea unei cantităţi minime de gaze naturale din producţia proprie, destinată consumului intern”,  

Astfel, prin acest Ordin s-a stabilit ca pentru perioada imediat următoare, respectiv perioada iulie-decembrie 2014, fiecare producător sau operator economic afiliat acestuia din sectorul gazelor naturale să aibă obligaţia de a încheia tranzacții pe piețele centralizate, pentru vânzarea a minimum 20% din cantitatea de gaze naturale din producţia internă proprie destinată consumului intern pe piaţa concurenţială. 
Baza de calcul la care se aplică procentul de 20% reprezintă cantităţile rămase disponibile după deducerea din totalul producţiei interne a consumului tehnologic, a cantităților de gaze naturale destinate pieţei reglementate, a cantităților destinate înmagazinării și a consumurilor centralelor electrice proprii aferente perioadei iulie-decembrie 2014. De asemenea, au fost luate în considerare şi obligaţiile asumate de România de a exporta gaze naturale în Republica Moldova în perioada rece a anului.
ANRE a avut în vedere și faptul că unii din marii producători au prevăzut în bugetul de venituri şi cheltuieli încasările provenite din contractele bilaterale existente, acest buget fiind aprobat prin Hotărâre de Guvern.
Astfel, pentru situațiile în care există deja angajamente contractuale în derulare și producătorii nu au disponibil pentru tranzacționare procentul calculat de 20%, aceștia au obligația să încheie tranzacții pentru toată cantitatea rămasă disponibilă.
Obligaţia producătorilor de a vinde pe  pieţele centralizate o cantitate minimă de gaze este un prim pas important al liberalizării şi transparentizării pieţei de gaze din România.
În acest sens s-a instituit și obligația pentru producători de a posta pe site-ul propriu cantitățile minime obligatorii de gaze naturale care urmează a fi tranzacționate pe piețele centralizate.

ANRE a analizat şi a decis ca pentru etapa de iniţiere a tranzacţiilor bursiere,  obligaţia producătorilor de gaze naturale de a încheia tranzacţii pe pieţele centralizate din România să fie de minim 20% din cantitatea de gaze naturale din producția internă proprie destinată consumului intern al pieței concurențiale având în vedere și o politică de prudenţă faţă de consumatorul final, asigurarea cu prioritate a cantităţilor necesare pentru piaţa reglementată și pentru înmagazinare, cu obiectul de siguranţă în aprovizionare corelativ cu menţinerea unor preţuri mai mici în perioada de iarnă.

